13 Lenģosa le neng le il’o bitsa Mikaia la bua le eena, la re: “Bona, joale! Ka tumellano mantsoe a baprofeta a molemo ho morena. Ka kōpo, lentsoe la hao le ke le be joaloka la e mong oa bona, ’me u bue se molemo.”+ 14 Empa Mikaia a re: “Ka Jehova ea phelang,+ seo Jehova a tla mpolella sona, ke sona seo ke tla se bua.”+ 15 Joale a kena ho morena, eaba morena o re ho eena: “Mikaia, na re loantše Ramothe-gileade, kapa re tlohele?” Hang-hang a re ho eena: “Nyoloha ’me u atlehe; ka sebele Jehova o tla nehelana ka eona letsohong la morena.”+ 16 Eaba morena o re ho eena: “Ke tla u hlapantša ka makhetlo a makae hore u se ke ua mpolella letho haese ’nete feela ka lebitso la Jehova?”+ 17 Kahoo a re: “Ka sebele ke bona Baiseraele bohle ba hasane+ lithabeng, joaloka linku tse se nang molisa.+ Jehova a tsoela pele ho re: ‘Bana ha ba na benghali. E-re e mong le e mong a khutlele ntlong ea hae ka khotso.’”+